Može li Ukrajina ponovo pokrenuti zaustavljen plan proširenja EU?
Euronews je objavio članak pod nazivom „Može li Ukrajina ponovo pokrenuti zaustavljen plan proširenja EU?“ u kome se nalaze i izjave generalne sekretarke Vijeća za regionalnu saradnju (RCC) Majlinde Bregu o procesu proširenja Evropske unije na Zapadni Balkan, a u svjetlu najnovijih dešavanja u Ukrajini. 
 


Koliko dugo može trajati?
 
Koliko dugo može trajati je nešto što Zapadni Balkan vrlo dobro zna. 
 
„Evropska integracija je dug proces i u ovom istorijskom trenutku Ukrajini se mora pružiti sva podrška, pri čemu treba podsjetiti da su riječi meci u vanjskoj politici,“ rekla je Majlinda Bregu, generalna sekretarka Vijeća za regionalnu saradnju, tijela koje čine zemlje jugoistočne Evrope.
 
„Ne znamo da li postoji neki brži put za članstvo u Evropskoj uniji. Znamo da je pristup zasnovan na zaslugama. Zasnovan je na uslovljenosti, usklađivanju zakona i [postajanju] dijelom jedinstvenog tržišta.“

Koje implikacije mogu biti po Evropsku uniju?
 
Članstvo Ukrajine u EU imat će veliki uticaj na zajedničku poljoprivrednu politiku, s obzirom da je Ukrajina drugi po redu proizvođač žitarica u svijetu. 
 
Evropska unija će trebati preraspodijeliti kohezijsku politiku i smanjiti sredstva sadašnjim korisnicima, kao što su zemlje srednje i južne Evrope. 
 
Na kraju, trebat će povećati budžet EU što je protivno interesima štedljivih zemalja. 
 
Ipak, vrijeme je da se krene dalje, zaključuje Majlinda Bregu.
 
„Proces proširenja nije metodološki već politički i sada je trenutak da se cijeli proces proširenja malo pokrene.“

